J^euskal herrmk 

here eskola ^^^weuskaleskola.or^ 




Irunerriako ikasleak kalera irten ziren Apirilaren 19ko 

Mobilizazio Egunean 



Milaka ikaslek egin zioten kasu Irunerriako Ikas- 
le Abertzaleen deiari. "Gure Hezkuntza Eredua 
erabakiz, gure etorkizuna eraiki!" zen leloa, eta 
horren atzetik ehundaka ikasle. Hainbat oztopo 
izan zituzten arren (zenbait zuzendriren eskutik 
etorritako debekuak kasu), bere aldarrikapena 
kalean ozen entzun arazi zuten. 



Mobilizazio egun hau lanketa zabalago baten 
azken puntua izan da. Honen aurretik, besteak 
beste, manifestu bat kaleratu zuten Irunerriako 
ikasleek. Manifestu honek atxikimendu ugari bil- 
du zituen eta manifestazioaren amaieran horiek 
guztiak entregatu zizkioten Alberto Catalani, 
Nafarroako Hezkuntza arduradunari. 



* 

Mobilizazioak Irunerrian 

Etengabeko mobilizazioetan murgildurik egon dira Irufierriako ikasleak kurtso hasieratik. 
Apirilaren 19ko manifestazio hori horren adibide bakar bat baino ez da. Lanketaren puntu 
nagusietako bat manifestu baten kaleratzea izan da, manifestu honek Nafarroan azken aldian 
hareagotu diren erasoak biltzen ditu: TILen ezarpena, Vascuenceren legearen sustapena, ikas- 
leen eskubideen aurkako Foru Dekretua, Ikasleen gaineko kontrola... 



Honela, mobilizazio egun baterako deia 
egin zuten. Urte guztian zehar egindako 
lanak indar erakustaldi bateratu batean 
kaleratzeko asmoz. Horretarako, gainera, 
eragile ezberdinen babesa izan zuten, tar- 
tean Euskal Herriak Bere Eskolarena. 

Mobilizazio Eguna zinez arrakastatsua 
izan zen, portadako argazkian ikus daite- 
keen bezala. Lana ordea ez da hor amait- 
zen, eta eskubide urraketak salatzen ja- 
rraitzeaz gain, eredu propio baten aide 
lanean segiko dutela adierazi dute Irufie- 
rriako ikasleek. 






Ikasle Egun Txikia ospatuko dute Maiatzaren 7an 

f^gj* tX^yy / ff^% Ikasturte osoan zehar aurrera eramandako borrokak batuko dituzte 

* - **W^\& ' ' Larunbatean Irunean. Denetarikoak izan dira kurtso honetan zehar 

garatutako ekimenak, horiek guztiak elkartu eta etorkizun ezberdin 
bat eraikitzeko kemena erakutsiko dute Ikasle Egun Txiki honetan. 



UPNren gobernutik jasandako eraso guztien gainetik ikasleriak an- 
tolatzeko eta borrokatzeko ahalmena izaten jarraitzen duela erakut- 
si nahi dute, eta jazarpen guzti horien aurrean bestelako eredu 
bat eraikitzea inoiz baino beharrezkoago dela aldarrikatuko dute. 

Ikasle Egun Txikia izango da Larunbatekoa, baina deialdia ez da ikas- 
leentzat soilik ! Hezkuntza Herrien Motore dela gogora araziz , irakasle , 
guraso eta herritar orori ere egun honetan parte hartzeko dei egin diete 
Irufierriako Ikasle Abertzaleakeko lagunek. Tailerrak, jolasak, bazka- 
ri herrikoia, manifestazioa, kontzertuak... denetik izango da bertan! 




10:30 Tortilla patata lehiaketa (konpama plazan) 

11:00 Tailerrak (sexualitataajiankapaloak, txarla...) 

12:30 Ikasle murals 

•Ikasle Olinpiadak ikastetxeka 

--KALEGIRA-- 

14:00 BAZKARIA (Soilik bazkarirako bonoakJO eurotan) 

-Bertsosk, jokuak eta giro ederra! 

-Kalejira Txantreara Uharteko batukadarekin baterat 

(ZurgalJxantreakoherrlkDtabernan) . N 
AZTARN A, URRATU, EGURRA TA KITT0 eta Talde Sorpresa! 

L 20:30 AFARIA (Alaria+Bazkarirako bonoak 12 eurotan!) 
www.ikasleabertzaleak.Drg 






Informazio gehiago eskuratzcko: 

www.ikasleabertzaleak.org 



www.ikasletabertzale.blogspot.com 







Unibertsitateetan 

Medikuntza eta Farmazia Liburutegia Arkitekturan ! 
euskaldundu! 




Martxoa eta Apirilan zehar euskaldutzearen 
aldeko borrokak garatu dituzte Medikunt- 
zako eta Farmaziako fakultateetan. Osasun- 
gintzaren alorrean, hezkuntzatik bertatik 
hasita landu beharreko zerbait da, antza, eus- 
kalduntzearena. 

Farmaziako Fakultatean, ikasketak osota- 
sunean euskaraz egiteko eskubidearen aide 
kontzentrazioak burutu dituzte hainbat as- 
tetan zehar, eta horren ondoren sinadura bi- 
laketa bat egin dute. 

Medikuntzako ikasleek ere horixe bera da lor- 
tu nahi dutena. Euskalduntzearen inguruan 
egiten diren promesa faltsu guztiak behingoz 
bete daitezen eskatu dute. Aldarrikapena oso 
hedatua dago ikasleen artean, horren erakus- 
le da fakultatean burutu zuten itxialdia, zei- 
netan 100 ikasle inguruk hartu zuten parte. 

Farmazia eta Medikuntza, osasungintzako bi 
karrera. Ikaskuntza bera euskaraz egin ezin 
bada, gero zerbitzua eskaini ahalko ote da 
euskaraz ? 




Arkitektura fakultateko ikasleek hainbat 
mobilizazio burutu dituzte, tartean irudian 
ikus daitekeen itxialdi jendetsua. 

Arkitekturako ikasleek Donostiako Arkite- 
ktura Eskolako liburutegiaren leku aldaketa 
planen aurrean beren kezka eta desadostasuna 
azaldu dute. Ikasleek zuzendaritzari behin- 
goz posizionatzeko eskatu diote eta UPVri, 
beste behin ere, ikasleen hitzari jaramonik ez 
egin izana egotzi diote. 

Sinadura bilketak, asanblada jendetsuak, 
itxialdia eta liburutegi propio baten egun ba- 
teko irudikapena; esan bezala, askotarikoak 
izan dira mobilizazioak. Ikasleentzat lburu- 
tegia bertan izatea ezinbesteko dela uste du- 
telako, lanean jarraituko dute. 

IVEFeko ikasleek 
masterrariez! 



Ikasle Topaketak burutu dituzte 
Leioan eta Arrasaten 




Irudian ikusten dena IVEfeko ikasleek egin di- 
tuzten kortoetako bateko irudi bat da y gainean 
klikatuz gerOy orrialdera bideratuko zara. 

Bolognaren aplikazioak sorpresa desatsegin 
bat ekarri die IVEFeko ikasleei. Plan berriare- 
kin, irakasle izan nahi duten ikasleek Master 
bat egin beharko dute derrigorrez, nahiz eta li- 
zentziaturan bertan irakaskuntzarekin lotura 
duren hainbat irakasgai badituzten. 

Plan berbera egin zuten bi belaunaldik eskubi- 
de ezberdinak izango dituzte; orain bi urte ka- 
rrera amaitu zutenek irakasle moduan Ian egi- 
teko eskubidea dute, karrera orain amaituko 
dutenek aldiz, ez. 

Egoera hau izanik, Ikasle Abertzaleakeko ki- 
deak kurtso hasieratik hasi ziren informazioa 
biltzen, ikasleak informatzen eta asanbladak 
deitzen. 

Lanketak aurrera jarraitzen du, ikasle, irakas- 
le eta unibertsitateko kide ezberdinekin hitz 
egiteaz gain, gaia Hezkuntza Departamendu- 
ra eraman nahi dute eta kalera atera nahi dute. 
Aipatu ditugun korto horiek lanketa honen 
adibide dira. 



Ikasle Topaketak burutu dituzte Apirilean 
Leioako Campusean eta Arrasaten. Bai ba- 
tan zein bestean, ikasleak beren artean bildu 
dira euren arazoei buruz hitz egiteko, egoerak 
konpartitzeko eta irtenbideak bilatzeko. 

Arrasaten diagnostiko komun bat osatu zu- 
ten eta fanzine baten bidez bertako ikasleen 
artean banatu dituzte ateratako ondorioak; 
ikasle Topaketa hauek laguntzeko bertso afari 
bat ere ospatu zuten. 

Leioako Campusean Apirilaren 7an ospatu zi- 
tuzten Ikasle Topaketak. Goizean zehar fakul- 
tatekako eztabaiden bidez ikasleriaren arazoak 
aztertu eta ikasleak kolektibo gisa antolatzeko 
aukerak aztertu zituzten. Bologna prozesuaren 
ondorioak, euskararen zapalkuntza, full time 
ereduaren ezarpena, segurtasun indarren pre- 
sentzia... hamaika gai izan zituzten ahotan. 

Baina, Leioan ere izan zen ondo pasatzeko 
tartea. Eztabaiden ondoren bazkari herrikoia 
ospatu zuten (campuseko segurtasun indarren 
oztopoak gaindituz), bertsolariek alaiturik. 
Azkenik, jaialdi xume batez gozatzeko aukera 
izan zuten gauean 7Katu gaztetxera bertaratu 
zirenek. 

Errektoretza hauteskundeak eta ikasle mobilizazioak UPNAn 



Apirilaren I4an Errektoretzarako 
hauteskundeak izan ziren NUPen. 
Julio Lafuente eta Rafael Lara ziren 
hautagaiak eta lehengoan izan zen 
garaile. Hauteskunde hauek alda- 
rrikapen eta protestaz beterikoak 
izan dira. Eta, beste behin ere, age- 
rian utzi dute unibertsitatearen 
izaera antidemokratikoa, estamentu 
ezberdinetakoen bozkaren balioak 
adierazten digun bezala. 







Esan bezala, hauteskunde hauetan zehar ri burutu dituzte Bologna prozesuak eka- 
eta aurretik ere, ikasleek mobilizazio uga- rri dituen jazarpenen aurrean. 



>> Informaziogehiago: http://tinyurl.com/6kp7xo8 << 




Protesta jendetsuak Ipar Euskal Herriak hezkuntzako murrizketak direla eta 



Ipar Euskal Herriko hezkuntzako ki- 
deak protestaz protesta ibili dira azken 
hilabeteetan. Sektore publikoan zein 
pribatuan murrizketa nabarmenak 
burutuko dituela irgarri du Frantziako 
Gobernuak eta neurri horiek jasangait- 
zak direla adierazteko kalera atera dira. 

Potesten artean, paroak eta grebak izan 
dira; eta baita irudiak ikus dezakegun 
manifestazio jendetsua ere. 




KASU .' 
IKASTOLA KEXU ! 



Apirilaren 30ean burutu zen manifestazioa Neurri hauek ekonomikoak badira ere, 

"Kasu! Ikastola Kexu!" lemapean. 2000 hizkuntzak jasaten dituen etengabeko era- 

pertsona inguru elkartu ziren Baionako ka- soen mapan kokatu behar dugula adierazi 

leetan Seaskak egindako deialdiari jarraiki. zuten kaltetuek. 



>> Informazio gehiago: http://tinyurl.com/655x8p9 

Sortzen-Ikasbatuazen jaia Maiatzaren 
15ean Takonera parkean 




Sortzen-Ikasbatuazek urtero euskal esko 
la publikoaren aide antolatzen duen jaiak 
XV.edizioa du jadanik! Maiatzaren 15ean 
izango da, Irufieako Takonera parkean "Gu bai 
gu!" leloarekin. Aurtengo edizioa antolatzeko 
ardura Burlatako Haur eta Lehen Hezkuntzako 
Ermitaberri ikastetxeak izan du. 



fflhezesana 





Hezberri Euskal Herriak Bere Eskolaren hi- 
labetekaria da. Bertan dauden eduki guztiak 
edo atalak libreki partekatu eta zabaltzeko 
eskubidea duzu beti ere honako baldintzak 
betetzen badituzu: 

- Jatorria aipatzea 

- Era berdinean partekatzea 



wmeuo^tshes^e: 

Informazio gehiago: 

- www.euskaleskola.org 

- eskola@euskaleskola.org 



